**Ministru kabineta rīkojuma projekta „ Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā un pārdošanu” (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Publiskas personas mantas atsavināšanas likuma 4.panta pirmā un otrā daļa, 5.panta pirmā daļa, 9.panta pirmā daļa, 14.pants, Publiskas personas finanšu līdzekļu un mantas izšķērdēšanas novēršanas likuma 3.pants, Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunkts. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ministru kabineta rīkojuma projekta „Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā un pārdošanu” (turpmāk – rīkojuma projekts) mērķis un būtība ir nodot Finanšu ministrijas valdījumā un valsts akciju sabiedrības „Valsts nekustamie īpašumi” (turpmāk – VNĪ) pārvaldīšanā valsts nekustamos īpašumus, kas nav nepieciešami Izglītības un zinātnes ministrijas (turpmāk – ministrija) vai tās padotībā esošo iestāžu funkciju nodrošināšanai, tādejādi atbrīvojot ministriju un tās padotībā esošās iestādes no tai neraksturīgu funkciju (izglītības funkciju nodrošināšanai nevajadzīgo valsts nekustamo īpašumu pārvaldīšana) veikšanas.  Gadījumā, ja šie valsts nekustamie īpašumi netiks nodoti Finanšu ministrijas valdījumā, ministrijai un tās padotībā esošajām iestādēm būs arī turpmāk jānodrošina to saglabāšana un aizsardzība no negatīvas ārējās vides iedarbības, t.sk. no trešo personu ļaunprātīgas rīcības, kas savukārt nozīmē finanšu un administratīvo resursu ieguldīšanu. Nepietiekamo finanšu resursu un neprofesionālas apsaimniekošanas rezultātā turpinās pazemināties valsts nekustamā īpašuma vērtība un konkurētspēja nekustamā īpašuma tirgū. Ņemot vērā Publiskas personas finanšu līdzekļu un mantas izšķērdēšanas novēršanas likuma 3.pantā ietverto principu, ka rīcībai ar valsts finanšu līdzekļiem un mantu jābūt lietderīgai, papildu līdzekļu ieguldīšana valsts nekustamajos īpašumos, kurus iestāde savu funkciju izpildei neplāno izmantot, nav lietderīga un neietilpst ne ministrijas, ne tās padotībā esošo iestāžu funkcijās.  Saskaņā ar Publiskas personas mantas atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumi Nr. 109 „Kārtība, kādā atsavināma publiskās personas manta” 12. punkts nosaka, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.  Rīkojuma projekta 1.punktā minētie valsts nekustamie īpašumi atrodas ministrijas un tās padotībā esošo iestāžu pārvaldīšanā un ir ierakstīti zemesgrāmatās uz valsts vārda ministrijas personā. Ministrijas padotībā esošās iestādes nodrošinās valsts nekustamo īpašumu pārvaldīšanu līdz brīdim, kad tie tiks nodoti Finanšu ministrijas valdījumā un atsavināšana neietekmēs konkrēto izglītības iestāžu un nekustamā īpašuma ieguvēju tiesības.  Lietu tiesības, kas apgrūtina rīkojuma projektā minētos valsts nekustamos īpašumus, ir reģistrētas attiecīgajos zemesgrāmatu nodalījumos.  Ministrijas Nekustamā īpašuma un valsts mantas apsaimniekošanas komisijas 2015.gada 2.aprīļa sēdē (protokols Nr.182, 3.punkts) (http://www.izm.gov.lv/images/ministrija/NIVMAK/182.pdf), 2016.gada 6.decembra sēdē (protokols Nr.16, 4.punkts) (<http://www.izm.gov.lv/images/nekustamie_ipasumi/Protokols_16.pdf>) un 2017.gada 26.aprīļa sēdē (protokols Nr.5, 5.punkts) (<http://www.izm.gov.lv/images/nekustamie_ipasumi/Protokols_5.pdf>) tika pieņemts lēmums atbalstīt rīkojuma projekta 1.punktā minēto valsts nekustamo īpašumu nodošanu atsavināšanai.  Rīkojuma projektā iekļauto valsts nekustamo īpašumu raksturojums:  **1.** **Brīvības iela 3F, Dagda, Dagdas novads (kadastra numurs 6009 502 0015).**  Nekustamā īpašuma sastāvs: divas būves – katlu māja (būves kadastra apzīmējums 6009 002 0349 006) un nojume (būves kadastra apzīmējums 6009 002 0349 017).  Īpašuma tiesības uz nekustamo īpašumu ir nostiprinātas Latvijas valstij ministrijas personā Daugavpils tiesas Zemesgrāmatu nodaļas Dagdas pilsētas zemesgrāmatas nodalījumā Nr.100000563900 (lēmuma datums 2017.gada 27.janvāris).  Nekustamais īpašums atrodas Daugavpils Būvniecības tehnikuma pārvaldīšanā. Nav noslēgti nomas līgumi un nav uzsākti tiesvedības procesi. Saņemts SIA “VTV 14” iesniegums - atsavināšanas ierosinājums.  Būve saistīta ar Dagdas Vissvētās Trīsvienības Romas katoļu draudzes īpašumā esošu zemes vienību (zemes vienības kadastra apzīmējums 6009 002 0349). Zemes nomas līgums nav noslēgts.  Tā kā būve atrodas uz privātīpašumā esošas zemes vienības, kas neietilpst pārdodamā objekta sastāvā, pircējs neiegūs īpašuma tiesības uz zemi. Situācijā, ja valsts nekustamo īpašumu neiegādāsies pirmpirkuma tiesīgā persona – zemes īpašnieks - valsts nekustamā īpašuma ieguvējs un zemes īpašnieks atradīsies piespiedu dalītā īpašuma tiesiskajās attiecībās, un neatkarīgi no zemes un būves īpašnieku gribas, personai, kura būs būves īpašnieks, būs pienākums maksāt piespiedu zemes nomas maksu zemes īpašniekam. Izsoles noteikumos un atsavināšanas paziņojumos tiks norādīta informācija par piespiedu dalītā īpašuma tiesisko attiecību izveidošanos un piespiedu dalītā īpašuma izveidošanās situācijā ieguvējam būs pienākums maksāt piespiedu nomas maksu zemes īpašniekam.  Atsavinot uz citai personai piederošas zemes esošu nekustamo īpašumu jāņem vērā Publiskas personas mantas atsavināšanas likuma 14. panta otrās daļas noteikumi, proti, likuma 4. panta ceturtās daļas 1. punktā minētās mantas atsavināšana izsludināma šajā likumā noteiktajā kārtībā, uzaicinot attiecīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko, un ar šo personu slēdz pirkuma līgumu par nosacīto cenu, tādējādi ir iespējamība, ka izsole netiek rīkota, ja Dagdas Vissvētās Trīsvienības Romas katoļu draudze iesniedz pieteikumu par konkrētā nekustamā īpašuma pirkšanu.  **2.** **Dzirnavu iela 1A, Barkava, Barkavas pagasts, Madonas novads (kadastra numurs 7044 508 0001).**  Nekustamā īpašuma sastāvs: būve – garāža, nepabeigta (būves kadastra apzīmējums 7044 008 0031 001).  Īpašuma tiesības uz nekustamo īpašumu ir nostiprinātas Latvijas valstij ministrijas personā Madonas rajona tiesas zemesgrāmatu nodaļas Barkavas pagasta zemesgrāmatas nodalījumā Nr.373 (lēmuma datums 2006.gada 15.maijs).  Nekustamais īpašums atrodas Jēkabpils Agrobiznesa koledžas (Barkavas teritoriālās struktūrvienības) pārvaldīšanā. Nav noslēgti nomas līgumi un nav uzsākti tiesvedības procesi.  Būve saistīta ar lauksaimniecības pakalpojumu kooperatīvās sabiedrības “Barkavas arodi” īpašumā esošu zemes vienību (zemes vienības kadastra apzīmējums 7044 008 0031). Zemes nomas līgums nav noslēgts.  Tā kā būve atrodas uz privātīpašumā esošas zemes vienības, kas neietilpst pārdodamā objekta sastāvā, pircējs neiegūs īpašuma tiesības uz zemi. Situācijā, ja valsts nekustamo īpašumu neiegādāsies pirmpirkuma tiesīgā persona – zemes īpašnieks - valsts nekustamā īpašuma ieguvējs un zemes īpašnieks atradīsies piespiedu dalītā īpašuma tiesiskajās attiecībās, un neatkarīgi no zemes un būves īpašnieku gribas, personai, kura būs būves īpašnieks, būs pienākums maksāt piespiedu zemes nomas maksu zemes īpašniekam. Izsoles noteikumos un atsavināšanas paziņojumos tiks norādīta informācija par piespiedu dalītā īpašuma tiesisko attiecību izveidošanos un piespiedu dalītā īpašuma izveidošanās situācijā ieguvējam būs pienākums maksāt piespiedu nomas maksu zemes īpašniekam.  Atsavinot uz citai personai piederošas zemes esošu nekustamo īpašumu jāņem vērā Publiskas personas mantas atsavināšanas likuma 14. panta otrās daļas noteikumi, proti, likuma 4. panta ceturtās daļas 1. punktā minētās mantas atsavināšana izsludināma šajā likumā noteiktajā kārtībā, uzaicinot attiecīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko, un ar šo personu slēdz pirkuma līgumu par nosacīto cenu, tādējādi ir iespējamība, ka izsole netiek rīkota, ja lauksaimniecības pakalpojumu kooperatīvās sabiedrības “Barkavas arodi” iesniedz pieteikumu par konkrētā nekustamā īpašuma pirkšanu.  **3. Zeļļu iela 5, Limbaži, Limbažu novads (kadastra numurs 6601 001 0195).**  Nekustamā īpašuma sastāvs: zemes vienība 0,3380 ha platībā (zemes vienības kadastra apzīmējums 6601 001 0195) ar lietošanas mērķi – vienstāvu un divstāvu daudzdzīvokļu māju apbūve, kods 1701, un divas būves – dzīvojamā māja (būves kadastra apzīmējums 6601 001 0195 001) un šķūnis (būves kadastra apzīmējums 6601 001 0195 002).  Īpašuma tiesības uz nekustamo īpašumu ir nostiprinātas Latvijas valstij ministrijas personā Limbažu rajona tiesas zemesgrāmatu nodaļas Limbažu pilsētas zemesgrāmatas nodalījumā Nr.100000565501 (lēmuma datums 2017.gada 28.marts).  Nekustamais īpašums atrodas profesionālās izglītības kompetences centra “Rīgas Valsts tehnikums” pārvaldīšanā. Nav uzsākti tiesvedības procesi.  Limbažu novada pašvaldībai nekustamais īpašums pašvaldības autonomo funkciju veikšanai nav nepieciešams.  Likuma “Par valsts un pašvaldību dzīvojamo māju privatizāciju” (turpmāk – Privatizācijas likums) pārejas noteikumu 30.punkts paredz, ka no 2006.gada 1.septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar Publiskas personas mantas atsavināšanas likumu, izņemot šā likuma pārejas noteikumu 30.1 punktā paredzētos gadījumus.  Nekustamā īpašuma sastāvā esošā dzīvojamā māja neatbilst nevienam Privatizācijas likuma pārejas noteikumu 30.1 punktā minētajam nosacījumam – tā nav dzīvojamā māja, par kuru ir bijis pieņemts Ministru kabineta lēmums par nodošanu privatizācijai; tā nav kopīpašumā, kas izveidojies līdz 2006.gada 31.augustam, esoša vai bezīpašnieka manta; tā nav māja, kuras privatizāciju kavēja Privatizācijas likuma 79.pantā minētie ierobežojumi; tā nav māja, par kuru Ministru kabinets ir atcēlis lēmumu par dzīvojamās mājas neprivatizēšanu un saglabāšanu valsts īpašumā. Ievērojot minēto, dzīvojamā māja un tajā esošie dzīvokļi šobrīd nav nododami privatizācijai Privatizācijas likumā noteiktajā kārtībā, bet gan atsavināmi Publiskas personas mantas atsavināšanas likumā noteiktajā kārtībā.  Dzīvojamajā mājā ir astoņi dzīvokļi, no kuriem četri izīrēti. 2014.gada 1.septembrī noslēgti četri beztermiņa īres līgumi ar fiziskām personām.  Ministrija līdz nekustamā īpašuma nodošanai Finanšu ministrijas valdījumā veiks sadali dzīvokļu īpašumos, lai dzīvokļu īrnieki saskaņā ar “Publiskas personas mantas atsavināšanas likuma“ 5.punktu un 45.pata trešo daļu varētu izmantot savas pirmpirkuma tiesības.  Jaunajam īpašniekam saskaņā ar likuma “Par dzīvojamo telpu īri” 8. pantu būs saistoši iepriekšējā īpašnieka noslēgtie dzīvojamās telpas īres līgumi un attiecīga informācija tiks norādīta izsoles dokumentos.  **4. “Irbes”, Cīrava, Cīravas pagasts, Aizputes novads (kadastra numurs 6448 005 0247).**  Nekustamā īpašuma sastāvs: zemes vienība 1,2229 ha platībā (zemes vienības kadastra apzīmējums 6448 005 0246) ar lietošanas mērķi – pārējo sabiedriskās nozīmes objektu apbūve, kods 0908.  Īpašuma tiesības uz nekustamo īpašumu ir nostiprinātas Latvijas valstij ministrijas personā Liepājas tiesas zemesgrāmatu nodaļas Cīravas pagasta zemesgrāmatas nodalījumā Nr.100000526837 (lēmuma datums 2013.gada 7.novembris).  Nekustamais īpašums atrodas Kandavas Lauksaimniecības tehnikuma (Cīravas teritoriālā struktūrvienība) pārvaldīšanā. Nav uzsākti tiesvedības procesi.  Uz zemes vienības atrodas 34 fiziskām personām kopīpašumā esošas būves – divas garāžas (būvju kadastra apzīmējumi 6448 005 0091 014 un 6448 005 0091 018). Atsavinot zemi, uz kuras atrodas citai personai piederošas būves, jāņem vērā Publiskas personas mantas atsavināšanas likuma 14. panta otrās daļas noteikumi. Saskaņā ar Publiskas personas mantas atsavināšanas likuma 44.panta ceturtajā daļā noteikto – publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam (visiem kopīpašniekiem proporcionāli viņu kopīpašuma daļām). Atbilstoši šā likuma 44.panta piektajā daļā noteiktajam, ja minētā persona savas pirmpirkuma tiesības uz apbūvētu zemesgabalu nevar izmantot vai neizmanto, tai ir zemes nomas tiesības uz šo zemesgabalu un pienākums maksāt nomas maksu par to. Minētais zemesgabals netiek atsavināts citām personām, izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai. Šādu zemesgabalu atsavināšanai nav nepieciešams saņemt Ministru kabineta atļauju, lēmumu par šādu zemesgabalu atsavināšanu pieņem VAS “Valsts nekustamie īpašumi”.  **5. “Saulgoži”, Smiltenes pagasts, Smiltenes novads (kadastra numurs 9480 006 0271).**  Nekustamā īpašuma sastāvs: zemes vienība 3,1000 ha platībā (zemes vienības kadastra apzīmējums 9480 006 0021) ar lietošanas mērķi – zeme, uz kuras galvenā saimnieciskā darbība ir lauksaimniecība, kods 0101.  Īpašuma tiesības uz nekustamo īpašumu ir nostiprinātas Latvijas valstij ministrijas personā Valkas rajona tiesas zemesgrāmatu nodaļas Smiltenes pagasta zemesgrāmatas nodalījumā Nr.100000565483 (lēmuma datums 2017.gada 22.marts).  Nekustamais īpašums atrodas Smiltenes tehnikuma pārvaldīšanā.  Noslēgts zemes nomas līgums ar zemnieku saimniecību “Lejas Kalbakas”, spēkā līdz 2017.gada 31.decembrim. Nav uzsākti tiesvedības procesi. Nomas līgums nav reģistrēts zemesgrāmatā un ņemot vērā īso nomas līguma termiņu (līdz šā gada beigām), nekustamā īpašuma atsavināšana neietekmēs nekustamo īpašumu nomnieka un nekustamo īpašumu ieguvēja tiesības.  Izsolē tiks ievērotas likuma "Par zemes privatizāciju lauku apvidos" prasības, kurās ietverti priekšnoteikumi darījumiem ar lauksaimniecībā izmantojamo zemi un zemi, kuras sastāvā dominējošā zemes lietošanas kategorija ir lauksaimniecībā izmantojamā zeme.  **6. Nekustamā īpašuma (kadastra numurs 0100 028 0007) Brīvības ielā 126A, Rīgā, sastāvā esošās zemes vienības (0100 028 0007) 687/1424 domājamās daļas.**  Ministrijas valdījumā atrodas nekustamā īpašuma sastāvā esošās zemes vienības 0,1424 ha platībā (zemes vienības kadastra apzīmējums 0100 028 0007) 687/1424 domājamās daļas. Nekustamais īpašums sastāv no minētās zemes vienības un ražošanas korpusa (būves kadastra apzīmējums 00100 028 0007 002), kas pieder fiziskai personai.  Uz zemes vienības atrodas divas būves, kas nav nekustamā īpašuma sastāvā – dzīvojamā ēka (būves kadastra apzīmējums 0100 028 0007 001) un šķūnis (būves kadastra apzīmējums 0100 028 0007 003). Dzīvojamā ēka pilnībā sadalīta dzīvokļu īpašumos un ministrija 2016.gada 17.martā ir noslēgusi zemes nomas līgumu ar dzīvokļu īpašnieku SIA “ARTS CONSULTING” uz 99 gadiem. Nomas līgums nav reģistrēts zemesgrāmatā.  Īpašuma tiesības uz nekustamo īpašumu ir nostiprinātas Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.15639 Latvijas valstij ministrijas personā uz 687/1424 domājamajām daļām no zemes vienības un fiziskai personai uz būvi un 737/1424 domājamajām daļām no zemes vienības.  Atsavinot zemi, uz kuras atrodas citai personai piederošas būves, jāņem vērā Publiskas personas mantas atsavināšanas likuma 14. panta otrās daļas noteikumi. Saskaņā ar Publiskas personas mantas atsavināšanas likuma 44.panta ceturtajā daļā noteikto – publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam (visiem kopīpašniekiem proporcionāli viņu kopīpašuma daļām). Atbilstoši šā likuma 44.panta piektajā daļā noteiktajam, ja minētā persona savas pirmpirkuma tiesības uz apbūvētu zemesgabalu nevar izmantot vai neizmanto, tai ir zemes nomas tiesības uz šo zemesgabalu un pienākums maksāt nomas maksu par to. Minētais zemesgabals netiek atsavināts citām personām, izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai. Šādu zemesgabalu atsavināšanai nav nepieciešams saņemt Ministru kabineta atļauju, lēmumu par šādu zemesgabalu atsavināšanu pieņem VAS “Valsts nekustamie īpašumi”. | |
| 3. | Projekta izstrādē iesaistītās institūcijas | | Ministrija, Finanšu ministrija un VNĪ. | |
| 4. | Cita informācija | | Nav | |
|  | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Nekustamo īpašumu lietotāji, nomnieki, pirmpirkuma tiesīgās personas un nekustamo īpašumu ieguvēji. |
| 2. | | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar |
| 3. | | Administratīvo izmaksu monetārs novērtējums | | Projekts šo jomu neskar |
| 4. | | Cita informācija | | Rīkojuma projekts nosaka turpmāku rīcību ar valsts nekustamajiem īpašumiem, nododot Finanšu ministrijas valdījumā (valdītāja maiņa) un īpašnieka maiņu, pārdodot tos izsolē, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2017.gads** | | | Turpmākie trīs gadi (euro) | | |
| **2018.** | **2019.** | **2020.** |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | | 3 | 4 | 5 | 6 |
| 1. Budžeta ieņēmumi: | 0 | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | | | | | |
| 1.2. valsts speciālais budžets | 0 | | | | | |
| 1.3. pašvaldību budžets | 0 | | | | | |
| 2. Budžeta izdevumi: | 0 | | | | | |
| 2.1. valsts pamatbudžets | 0 | | | | | |
| 2.2. valsts speciālais budžets | 0 | | | | | |
| 2.3. pašvaldību budžets | 0 | | | | | |
| 3. Finansiālā ietekme: | 0 | | | | | |
| 3.1. valsts pamatbudžets | 0 | | | | | |
| 3.2. speciālais budžets | 0 | | | | | |
| 3.3. pašvaldību budžets | 0 | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | | | | |
| 5. Precizēta finansiālā ietekme: | X | 0 | | | | |
| 5.1. valsts pamatbudžets | 0 | | | | |
| 5.2. speciālais budžets | 0 | | | | |
| 5.3. pašvaldību budžets | 0 | | | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finanšu ministrija segs izdevumus, kas saistīti ar nekustamo īpašumu pārņemšanu, tai skaitā īpašuma ierakstīšanu zemesgrāmatā. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | |
| Projekts šo jomu neskar. | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| Projekts šo jomu neskar. | | | | | | |
| **VI. Sabiedrības līdzdalība un komunikācijas aktivitātes** | | | | | | |
| Projekts šo jomu neskar. | | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Finanšu ministrija un VNĪ . |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Rīkojuma projekts attiecas uz publiskās pārvaldes politiku.  Iesniedzamajiem dokumentiem nav piešķirams lietojuma ierobežojuma statuss.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Izglītības un zinātnes ministrs K.Šadurskis

Vizē:

Izglītības un zinātnes ministrijas

valsts sekretāra vietniece –

Politikas iniciatīvu un attīstības

departamenta direktore,

valsts sekretāra pienākumu izpildītāja Gunta Arāja

Rozenštoka 67047765

Ilze.Rozenstoka@izm.gov.lv